Saupami wontên abdi dalêm ing Surakarta Adiningrat. Anglampahi ayahan dalêm dhatêng ing Ngayogyakarta Adiningrat. Punika inggih dipun rêksaa ing salamèn-lamènipun, môngka ngantos kapandungan. Yèn amêstani têtiyang, inggih mulura pabênipun dhatêng pradata, yèn botên amêstani têtiyang, inggih katêmpaha ing nagari, ananging akanthia supaos ing kalih-kalihipun. Ingkang kasipêngan mênawi wit saking pandamêlipun. Ingkang kapandungan mênawi angrubagini, yèn sami angsal titik mulura pabênipun. Tatêmpah wau wangsula.
